|  |  |
| --- | --- |
| **Leverancetitel** | Understøttelse vedr. frisættelse af forbrugs- og produktionsdata i regi af bekendtgørelse om frisættelse af eldata – vurdering og brugerinddragelse |
| **Leverancenummer** | 3 |
| **Tovholder (ansvarlig aktør)** |  |
| **Ansvarlig arbejdsspor** | Arbejdsspor vedr. frisættelse af elforsyningsdata |
| **FFD-målsætning(er)** | 8 |
| **Afsluttes** | Q1 2025 (opgave a), årligt derefter (opgave b), samt 2026-27 (opgave c) |
| **Godkender** | DUG (og input fra TAU) |

#### Beskrivelse

Der er indsat en hjemmel i elforsyningsloven, der pålægger netvirksomhederne at frisætte relevante data. Energistyrelsen har udarbejdet en bekendtgørelse, der fastsætter relaterede krav med ikrafttrædelse den 1. juli 2024. I først omgang stilles der krav til frisættelse af elforbrugs- og elproduktionsdata, da disse data i forvejen i et vist omfang udstilles via Energinets IT-platform ”Energy Data Service”. I første omgang forventes netvirksomhederne at frisætte data med afsæt i en løsning a la Energy Data Service.

Bekendtgørelsen om frisættelse af eldata indeholder en række krav til netvirksomhederne. FDP partnerskabet kan, via et arbejdsspor under el-DUG’en, udgøre en nyttig ramme for at løfte disse, herunder understøttelse vedr. løbende vurdering og brugerinddragelse:

1) Netvirksomhederne skal udarbejde én plan for, hvordan de vil frisætte data jf. bekendtgørelsen § 10, samt en årlig redegørelse og forslag til revideret plan, jf. § 14. En sådan plan kan blive drøftet i regi af FDP med henblik på at få en bred faglig vurdering og sparring.

2) Brugerinddragelse er et vigtigt element for frisættelsen jf. bekendtgørelsen § 4. Netvirksomhederne kan anvende FDP til at høre brugerne af data ift. at få deres ønsker reflekteret i den løbende vurdering, der skal være af, om datafrisættelsen giver den ønskede værdi.

#### Opgaver

Understøttelse vedr. løbende vurdering og brugerinddragelse ifm. frisættelse af forbrug- og produktionsdata i regi af bekendtgørelse om frisættelse af eldata, herunder:

1. Plan for frisættelse: gennemgang af netvirksomhedernes plan mhp. faglig sparring (Q1 2025).
2. Brugerinddragelse: høring af brugere af data ift. den løbende vurdering af om datafrisættelsen giver den ønskede værdi, herunder evt. ønsker for justering af netvirksomhedernes plan (årligt).
3. Bidrage til etablering af en varig løsning til den løbende vurdering og brugerinddragelse (post FDP) (2026-27)

#### Afhængigheder

Har bl.a. en afhængighed til el-DUG leverance 2 som omhandler anonymisering af data.